recursal/SuperWikiNEXT-32B huggingface dataset:
**Garrett Erin Reisman** (\* 10. február 1968, Morristown, New Jersey, USA) je inžinier, od júna 1998 je americký astronaut, člen oddielu kozmonautov NASA. Má za sebou polročný kozmický let (z roku 2008) na Medzinárodnú vesmírnu stanicu (ISS) ako člen najprv Expedície 16, neskôr Expedície 17.

Život
-----

### Mladosť

Garrett Erin Reisman sa narodil v Morristowne v New Jersey, detstvo a mladosť prežil v Parsippany v tom istom štáte. V roku 1991 získal bakalársky titul na University of Pennsylvania a o rok neskôr magisterský na California Institute of Technology, nasledujúce štyri roky sa v tom istom inštitúte venoval výskumu v oblasti hydrodynamiky. V rokoch 1996 – 1998 pracoval v kozmickej divízii firmy TRW na orientačnom systéme družice Aqua.

### Astronaut

V júni 1998 bol v 17. nábore vybraný medzi astronautov NASA. Začal ročný kozmonautický výcvik a v auguste 1999 získal kvalifikáciu "letový špecialista". Pracoval v oddelení robotiky (Office Robotics Branch), od roku 2001 v oddelení pokročilých kozmických prostriedkov (Advanced Vehicles Branch).

V januári 2006 sa s Romanom Romanenkom a Michailom Kornijenkom zúčastnil dvojdňového testu prežitia v prípade pristátia v neobývanej oblasti. Test prebehol v lesoch pri Moskve. Vo februári 2007 bol zaradený ako palubný inžinier do posádky Expedície 16.

### Prvý let

Do vesmíru odštartoval 11. marca 2008 na palube raketoplánu Endeavour (let STS-123). Na stanici ISS vystriedal Léopolda Eyhartsa, aby sa pripojil k členom Expedície 16 (Peggy Whitsonová a Jurij Malenčenko), pracujúcim na stanici už od októbra. V priebehu letu raz vystúpil do otvoreného vesmíru. V apríli 2008 Whitsonovú a Malenčenka nahradili Sergej Volkov a Oleg Kononenko z Expedície 17. Reisman zostal na stanici do júna 2008, kedy ho odviezol raketoplán Discovery pri lete STS-124.

### Druhý let

V máji 2009 NASA zverejnila zloženie posádky letu STS-132 vtedy naplánovaného na apríl 2010. Reisman bol do neho zaradený ako prvý letový špecialista. Cieľom misie raketoplánu Atlantis bola doprava a inštácia ruského modulu MIM-1/MRM-1 na ISS. Po splnení programu letu astronauti pristáli 26. mája 2010 na Floride, let trval 11 dní, 18 hodín a 28 minút.

Referencie
----------

1. 1 2 3  IVANOV, Ivan, a kol. *Космическая энциклопедия astronóm* [online]. Moskva: [cit. 2009-04-27]. Kapitola С Ш А. Dostupné online. (po rusky)
2. ↑   *Garrett Reisman* [online]. NASA, rev. 2008-06-01, [cit. 2009-04-27]. Dostupné online. (po anglicky)
3. ↑  HOLUB, Aleš. *MEK. Malá encyklopédia kozmonautiky* [online]. REV. 2010-05-28, [cit. 2010-07-03]. Kapitola STS-132 At/F-32. Dostupné online. (po česky)

Zdroj
-----

*Tento článok je čiastočný alebo úplný preklad článku Garrett Reisman na českej Wikipédii.*


|  |  |
| --- | --- |
| Portal | Kozmonautický portál |
Schéma tráviacej rúry človeka. 1. pažerák, 2. žalúdok, 3. dvanástnik, 4. tenké črevo, 5. slepé črevo, 6. červovitý prívesok, 7. hrubé črevo, 8. konečník, 9. análny otvor 
Časti tenkého čreva
**Dvanástnik** (iné názvy **duodénum**; nesprávne: *dvanástorník*; lat. *duodenum*) je najširšia, najkratšia a relatívne málo pohyblivá časť tenkého čreva, ktorá nasleduje hneď za žalúdkom. 

Dvanástnik je dlhý asi 25 – 30 cm (podľa dávnejších mier 12 palcov, z čoho je odvodené jeho meno) a je podkovovito zahnutý. V jeho ohybe je fixovaná hlava podžalúdkovej žľazy (pankreas). Sliznica dvanástnika vytvára pozdĺžnu krkvu dvanástnika (*plica longitudinalis duodeni*), ktorá je podmienená priebehom vývodu podžalúdkovej žľazy (*ductus pancreaticus*) a žlčovodu (*ductus choledochus*), ktoré sa spájajú a na vyvýšenine Vaterova papila (*papilla duodeni major*) ústia do dutiny dvanástnika. Cez toto ústie sa dostáva do dvanástnika pankreatická šťava a žlč. V dvanástniku sa čiastočne natrávená potrava stretáva s pankreatickou šťavou, so žlčou a so sekrétom žliaz.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Dvanástnik**
* Spolupracuj na Wikislovníku Wikislovník ponúka heslo ****Dvanástnik****

| * z
* d
* u
Tráviaca sústava |
| --- |
| 
* ústna dutina
* jazyk
* zub
* slinná žľaza
* hltan
* pažerák
* žalúdok
* dvanástnik
* tenké črevo
* slepé črevo
* hrubé črevo
* konečník
* ritný otvor
* pečeň
* žlčník
* podžalúdková žľaza

 | Žalúdok |
**Krycí epitel** je epitel tvoriaci bariéru medzi vonkajším a vnútorným prostredím organizmu. 

Povrch tela pokrýva epidermis, ktorá je u bezstavovcov jednovrstvová, u článkonožcov pokrytá kutikulou a u stavovcov spolu s coriom (zamšou) vytvára kožu – integument. Okrem toho tieto epitely vystielajú telové dutiny, kde sú súčasťou seróznych blán (mezotel), vystielajú cievnu sústavu (endotel) a vnútro dutých orgánov (epitel čreva, maternice, močového mechúra, vývodov žliaz atď.).

Jednotlivé krycie epitely sa od seba morfologicky líšia. Podľa toho, z koľkých vrstiev buniek sa epitel skladá, rozlišujeme epitely jednovrstvové a viacvrstvové. Podľa tvaru buniek rozlišujeme epitel kubický, dlaždicový a cylindrický. 

Voľný povrch krycích epitelov býva špecializovaný na určitú funkciu a vytvára špecifické útvary. Takýmito útvarmi môžu byť mikroklky, ktoré zväčšujú voľný povrch bunky (pozri resorpčný epitel), a riasinky (pozri riasinkový epitel).

U suchozemských stavovcov je častým javom rohovatenie krycieho epitelu. Vyskytuje sa na miestach, kde je povrch epitelu vystavený mechanickým vplyvom. Povrchové bunky takéhoto epitelu strácajú jadrá a niektoré organely. Cytoplazma týchto buniek sa postupne napĺňa zrnami keratínu (rohoviny) a celé bunky sa po čase odlupujú od povrchu.

Externé odkazy
--------------

* Radovan Malina: Všeobecná zoológia – zdroj, z ktorého (pôvodne) čerpal tento článok.
**Opisthocoelicaudia** je vyhynutý rod stredne veľkého sauropóda, ktorý žil vo vrchnej kriede na území dnešného Mongolska. Typovým a zároveň jediným druhom rodu je **Opisthocoelicaudia skarzynskii**.

Opis
----

Opisthocoelicaudia bol veľký štvornohý bylinožravec s masívnymi končatinami, dlhým krkom aj chvostom a relatívne malou hlavou. Žil zrejme v prostredí močiarov alebo vlhkých lesov, ktoré sa vtedy v strednej Ázii na veľkom území rozkladali. Jeho svalnatý chvost mohol snáď slúžiť k obrane alebo ako stabilizačná podložka pri stavaní na zadné.

Stopy po zuboch veľkého tyrannosaurida na panvových kostiach naznačujú, že sa mohol stávať ich korisťou (v tomto prípade išlo však skôr o ohlodávanie zdochliny).

Mnohými odborníkmi býva pokladaný za veľmi podobného (a pravdepodobne totožného) s rodom Nemegtosaurus.

Nález
-----

Fosílie tohto dinosaura boli objavené v púšti Gobi už v roku 1965 a pozostávajú z neúplnej kostry. Jeho lebka sa nenašla.

Referencie
----------

1. ↑  BORSUK-BIALYNICKA, M.. A new camarasaurid sauropod Opisthocoelicaudia skarzynskii, gen. n. sp. n. from the Upper Cretaceous of Mongolia. *Palaeontologica Polonica*, 1977, roč. 37, s. 5 – 64.
2. ↑   *Lithostrotia* [online]. [Cit. 2013-01-10]. Dostupné online. (anglicky)

Zdroj
-----

* *Tento článok je čiastočný alebo úplný preklad článku Opisthocoelicaudia na českej Wikipédii.*
**Opisthorchis felineus** je črevný parazit z triedy motolice, ktorý infikuje pečeň a je prenášaný potravou. Najviac je rozšírený v Rusku, Ukrajine a Kazachstane. V Rusku je infikovaných cca 1,5 milióna ľudí. Bol objavený Rivoltom v r. 1884 na severe Talianska v pečeni mačky a v r. 1891 ruským vedcom K. N. Vinogradovom v pečeni človeka. Nazval ho „síbírska motolica pečene". Ochorenie spôsobené týmto parazitom sa nazýva opistorchiáza.

Opistorchiáza
-------------

Opistorchiáza je ochorenie najviac rozšírené v západných oblastiach Sibíri v údoliach rieky Ob a Irtiš. U miestnych a chudobných obyvateľoch dosahuje premorenosť 80-100 %. V európskej časti Ruska sú endemické oblasti medzi riekami Volga a Kama. V niektorých regiónoch sa výskyt líši od ojedinelých prípadov po 10 %. 

### Spôsob prenosu

Prvým medzihostiteľom parazita je **sladkovodný slimák** z rodiny *Bithyniidae*, druhým medzihostiteľom je **sladkovodná ryba** z rodiny *Cyprindae*. Z tejto rodiny sú v Rusku (rieky Ob, Irtiš) najviac zastúpené druhy rýb z rodu *Leuciscus* a *Rutilus*.

Konečnými hostiteľmi sú psy, mačky a iné cicavce, ktoré jedia ryby. Ľudia na Sibíri a v niektorých európskych regiónoch sa infikujú konzumáciou surových, slabo solených a mrazených rýb. Ryby sú týmto spôsobom ľahko dostupné a mrazenie je zároveň najľahšou a najlacnejšou metódou uchovávania rýb na Severe.

### Príznaky

Chorobné príznaky v začiatočnej fáze sú rozmanité a líšia sa charakterom a intenzitou. Ochorenie prebieha od asymptomatických foriem po vážne stavy s klinickými prejavmi so značnou chorobnosťou a úmrtnosťou pacientov.

Hlavným ochorením spôsobeným *O. felineus* je chronický zápal žlčovodov v pečeni (chronická cholangitída).

U ťažko infikovaných pacientov sa môže objaviť opakujúca sa hnisavá cholangitída (zápal žlčových ciest), pečeňové abscesy, cholecystitída (zápal žlčníka), pankreatitída, žlčové kamene. Opistorchiáza súvisí s cholangiokarcinómom (vnútropečeňový nádor zo žlčových ciest), ale presný mechanizmus vzniku je však stále nejasný. Karcinóm pečene je jedným z najčastejšie vyskytujúcim sa nádorom v endemických oblastiach. 

Absencia klinických príznakov svedčiacich o chorobe a nejasná diagnóza, ktorá je zameniteľná s inými ochoreniami, vedie k tomu, že je menej hlásených prípadov, než ich v skutočnosti existuje. Výsledok liečby je závislý od včasnej liečby a preto je správna diagnóza veľmi dôležitá.

### Diagnostika

Parazita identifikujeme zo stolice a duodenálnej šťavy. 

### Liečba

Liekom voľby je Praziquantel.

Externé odkazy
--------------

Brief update on Opisthorchis felineus infection in Russia (eng.)
**Prison Architect** je počítačová hra, ktorá simuluje konštrukciu a manažment súkromného väzenia. Hra bola vytvorená britskou spoločnosťou Introversion Software. Hra bola od 25. septembra 2012 dostupná ako predobjednávka platenej alfa verzie hry pričom nové aktualizácie vychádzali každé tri až štyri týždne. Alfa verzie hry sa predalo 1 milión kópií, čo vývojárom zarobilo viac ako 10,7 miliónov amerických dolárov. K 26. septembru 2015 sa predalo 1,25 miliónov kópií hry, čo vývojárom zarobilo 19 miliónov amerických dolárov. V roku 2012 sa vývojári s hrou zúčastnili akcie Independent Games Festival. Hra bola dostupná cez predbežný prístup na Steame, a oficiálne vydaná bola 6. októbra 2015.

Štýl hrania
-----------

Hra je 2D simulácia konštrukcie a manažmentu v ktorej hráč ovláda stavbu a prevádzku väznice. Hráč je zodpovedný za manažment rôznych záležitostí ohľadom väzenia, ako napríklad stavba ciel a iných miestností, plánovanie a napájanie miestností a rôznych zariadení na elektrinu a vodu, nájom zamestnancov ako napríklad robotníkov, strážnikov a pod. Hráč je takisto zodpovedný za financie a udržiavanie väzňov spokojných. Rola hráča v hre je architekt a riaditeľ väzenia. Hráč môže postaviť miestnosti ako dielňa, práčovňa alebo miestnosť s čistiacimi potrebami v ktorých môžu väzni, alebo pridať rôzne reformné programy. Hráč môže úpravou režimu nepriamo rozkázať čo majú väzni robiť. Hra je inšpirovaná inými počítačovými hrami ako napríklad Theme Hospital, Dungeon Keeper a Dwarf Fortress. V prvom oficiálnom vydaní bol pridaný mód úteku, kde hráč môže hrať za väzňa a takisto bol rozšírený príbehový mód.

Referencie
----------

1. ↑  Prison Architect lets you build the jailhouse of your dreams Wired
2. ↑  Introversion Unveil Prison Architect’s Alpha Launch Rock, Paper, Shotgun.
3. ↑  Prison Architect rakes in nearly $11 milion
4. ↑  Prison Architect earns $19m from 1.25m sales - but what's next? Eurogamer
5. ↑  IGF 2012 Main Competition Entrant Independent Games Festival
6. ↑  Prison Architect preview PC Gamer
7. ↑  Oficiálna webstránka hry Introversion Software
8. ↑  Prison Architect na EGX 2015 (video)

Externé odkazy
--------------

* Oficiálna webstránka hry
* Prison Architect na Steame
Kružnica deviatich bodov
**Kružnica deviatich bodov** sa nazýva taká kružnica trojuholníka, na ktorej ležia jeho nasledujúce body:

* stredy strán
* päty výšok
* stredy spojníc vrcholov s ortocentrom (ortocentrum = spoločný bod výšok trojuholníka)

Kružnica deviatich bodov sa nazýva tiež **Feuerbachova kružnica**, pretože nemecký matematik Karl Wilhelm Feuerbach bol prvý, kto dokázal, že sa kružnica deviatich bodov dotýka vpísanej kružnice a pripísaných kružníc. 

Kružnica deviatich bodov sa dotýka vpísanej kružnice a pripísaných kružníc
Kružnica deviatich bodov je rovnoľahlým obrazom opísanej kružnice so stredom rovnoľahlosti v ťažisku trojuholníka a koeficientom κ = - 0,5. Z toho vyplýva, že jej stred leží na Eulerovej priamke v strede úsečky, spájajúcej ortocentrum so stredom opísanej kružnice. Jej polomer je polovicou polomeru opísanej kružnice.

Pozri aj
--------

* Eulerova priamka
* Kružnica
* Trojuholník

Zdroje
------

*Tento článok je čiastočný alebo úplný preklad článku Kružnice devíti bodů na českej Wikipédii.*
**Morača** (srb. Mорача) je rieka v Čiernej Hore. Pramení na jej severe, pod pohorím Rzača a tečie južným smerom v dĺžke 113 km. Vlieva sa do Skadarského jazera, ktoré leží na hraniciach s Albánskom. Povodie Morače má 3 200 km².

V svojej severnej časti je Morača rýchlou horskou riekou a severne od Podgorice tečie v hlbokom kaňone. Po sútoku s riekou Zeta, preteká rovnomennou planinou a pokračuje k Skadarskému jazeru, do ktorého sa vlieva. Patrí do úmoria Jadranského mora. 

Morača je stredne veľká rieka, zriedkavo viac než 100 m široká a plytká, preto nie je splavná. Jej údolím prechádza cesta z čiernohorského pobrežia a Podgorice na sever, do Srbska. Je však veľmi nebezpečná a v budúcnosti ju nahradí diaľnica. 

Rieka Morača je považovaná za jeden zo symbolov Podgorice. Je premostená viacerými mostami, Most Milenijum je jedným z nich.

Využitie koryta
---------------

Údolím rieky vedú dôležité dopravné spoje medzi Belehradom a Podgoricou. Kaňon je podobne ako miestny pravoslávny Monastir Morača, ktorý bol roku 1252 založený Vukanom Nemanjićom, vyhľadávaný turistami.

Iné projekty
------------

Commons
* Spolupracuj na Commons Commons ponúka multimediálne súbory na tému **Morača**
|  |  |  |  |  |
| --- | --- | --- | --- | --- |
| **{{{názov}}}**

|  |  |  |
| --- | --- | --- |
|  | **{{{rok vzniku}}} – {{{rok zániku}}}** | Obnovené kráľovstvo → |

|  |
| --- |
| Vlajka štátuvlajka |

 |
| **Geografia** |
| Hlavné mesto | Barad-dûr |
| **Obyvateľstvo** |
| Národnostné zloženie | škreti, trolovia, Uruk-haiovia, nazgulovia, horskí obri z Gorgorothu, otroci z Nurnu |
| Jazyky | Čierna reč |
| Náboženstvo | melkorismus a kult Saurona |
| **Štátny útvar** |
| Štátne zriadenie | ? |
| Vznik | cca. 1000 druhého veku (Mordor obsadil Sauron) |
| Zánik | 3019 tretieho veku (zničení Jedného prsteňu a Sauronov pád) |
| 

|  |  |  |  |
| --- | --- | --- | --- |
| **Predchádzajúce štáty:**

 | **Nástupnícke štáty:**

|  |  |
| --- | --- |
| Obnovené kráľovstvo | Obnovené kráľovstvo |

 |

 |

**Mordor** je krajina vo fiktívnom svete anglického spisovateľa J. R. R. Tolkiena. Mordor, čiže *Čierna zem*, sa nachádza v južnej časti severovýchodného cípu Stredozeme. Tento pustý kraj je známy predovšetkým ako panstvo Temného pána Saurona. Táto krajina sa nachádza na východ od rieky Anduin, tzv. *Veľkej rieky*, a leží tam sopka *Orodruin*, známa aj ako Hora osudu, ktorá bola cieľom *Spoločenstva prsteňa* (neskôr iba Froda a Sama), v snahe zničiť Prsteň moci. 

Krajina Mordor je najviac popísaná v treťom dieli Tolkienovej trilógie Pán prsteňov - Návrat kráľa. Mordor je v nej popisovaný, predovšetkým pri putovaní hlavného hrdinu románu, Froda Bublíka. O histórii Čiernej zeme v druhom a treťom veku možno čítať aj v knihe Silmarillion. Ďalšie zmienky o Mordore sú v Tolkienovej knihe Nedokončené príbehy.
Vlajka etnika Garifuna
Pouličná oslava Garifunov v Livingstone (Guatemala).
**Garifuna** alebo **Garifunovia** sú etnikum v Strednej Amerike, ktoré tvoria potomkovia Indiánov a Afričanov. Ich počet sa odhaduje na 200 000, a bývajú najmä v Hondurase, Belize, Guatemale, Nikarague a USA.

Najznámejšia teória vzniku tohto etnika tvrdí, že v roku 1635, keď dve španielske lode viezli otrokov do Západnej Indie z oblasti dnešnej Nigérie, stroskotali na ostrove Svätý Vincent obývanom karibskými Indiánmi (etnikum Karibov), ktorí im poskytli ochranu. Deti narodené zo sobášov medzi nimi sú základom etnika Garifunov. Iná teória tvrdí, že aj Karibovia pri svojom boji proti Angličanom a Francúzom chytali otrokov, ktorí sa postupne integrovali do ich kmeňov.

Keď Angličania obsadili Svätý Vincent, bojovali proti Francúzom, ktorých podporovali aj Karibovia. Po ich porážke v roku 1796 boli Garifunovia považovaní za nepriateľov a ako takí deportovaní pôvodne na Jamajku a neskôr na ostrov Roatán patriaci Hondurasu. Zo 4000 pôvodne deportovaných sa na Roatán dostalo iba 2000. Keďže Roatán je príliš malý ostrov na to, aby vtedy bol schopný uživiť takúto populáciu, Garifunovia požiadali španielske úrady, aby sa mohli usídliť na pevnine. Výmenou za garifunských odvedencov do španielskej armády im toto bolo umožnené, v dôsledku čoho sa ich populácia rozšírila po celom stredoamerickom pobreží Karibského mora.

Garifunovia majú vlastný jazyk, ale v Guatemale a Hondurase bežne hovoria španielsky a v Belize a USA anglicky.

Známy je jedinečný hudobný prejav Garifunov, nazývaný punta.

Iné projekty
------------

Commons
* Spolupracuj na Commons Commons ponúka multimediálne súbory na tému **Garifuna (etnikum)**
**Garland Jeffreys** (\* 29. jún 1943, Brooklyn) je americký spevák a gitarista.

V roku 1970 hral na gitaru na prvom sólovom albume waleského hudobníka Johna Calea nazvanom *Vintage Violence*, pre ktorého napísal aj pieseň „Fairweather Friend". Taktiež spolupracoval s Caleovým bývalým spoluhráčom zo skupiny The Velvet Underground, spevákom a gitaristom Lou Reedom, na jeho albume *Rock and Roll Heart*.

Svoj prvý sólový album *Garland Jeffreys* vydal v roku 1973 vo vydavateľstve Atlantic Records. Spolupracoval aj s ďalšími hudobníkmi, medzi ktorých patria Elliott Murphy alebo John Hall. Jeho pieseň „Wild in the Streets" neskôr nahralo niekoľko ďalších hudobníkov, ako napríklad Chris Spedding, Circle Jerks alebo British Lions.

Diskografia
-----------

* *Garland Jeffreys* (1973)
* *Ghost Writer* (1977)
* *One-Eyed Jack* (1978)
* *American Boy & Girl* (1979)
* *Escape Artist* (1980)
* *Rock 'n' Roll Adult* (1982)
* *Guts for Love* (1983)
* *Don't Call Me Buckwheat* (1992)
* *Matador & More* (1992)
* *Wildlife Dictionary* (1997)
* *I'm Alive* (2007)
* *The King of In Between* (2011)
* *Truth Serum* (2013)
* *14 Steps to Harlem* (2017)

Iné projekty
------------

Commons
* Spolupracuj na Commons Commons ponúka multimediálne súbory na tému **Garland Jeffreys**

Zdroj
-----

*Tento článok je čiastočný alebo úplný preklad článku Garland Jeffreys na českej Wikipédii.*

Autoritné údaje: * BnF: 13944171q
* GND: 134417275
* ISNI: 0000 0000 5519 670X
* LCCN: n91047117
* VIAF: 205149196256774790482
* WorldCat: lccn-n91047117
**Pentago** je abstraktná dosková hra pre dvoch hráčov s jednoduchými pravidlami, ktorú v roku 2005 vymyslel Tomas Flodén. Hra získala ocenenie 2006 *Mensa Select*.

Pravidlá
--------

Hracia doska je štvorcová a skladá sa z 36 polí tvaru pologule, rozložených v šiestich radách a šiestich stĺpcoch. Hracia doska je rozdelená na štyri menšie dosky s 9 poľami, rozloženými v troch radách a troch stĺpcoch. Hracie kamene sú bielej a čiernej farby v tvare gule. 

Hráči striedavo ukladajú hracie kamene svojej farby na hraciu dosku, pričom po každom položení svojho kameňa musí hráč otočiť menšiu hraciu dosku, na ktorú svoj kameň položil, o 90 stupňov ľubovolným smerom. 

Víťazom je ten z hráčov, ktorému sa ako prvému podarí vytvoriť vertikálnu, horizontálnu, alebo diagonálnu radu piatich kameňov. V prípade, že po zaplnení všetkých polí hracej dosky nevznikne rada piatich kameňov, hra končí remízou.

Pentago XL
----------

V roku 2005 vznikla väčšia verzia hry Pentago pod názvom Pentago XL, ktorá je určená pre dvoch až štyroch hráčov. Hracia doska Pentago XL obsahuje 81 polí v 9 menších doskách (každá ma 9 polí).

Pozri aj
--------

* abstraktná dosková hra

Externé odkazy
--------------

* Pentago na boardgamegeek.com (po anglicky)
* Pentago online (po anglicky)
Penrhyn Quarry, približne 1900
**Penrhyn Quarry** je bridlicový lom, ktorý sa nachádza v blízkosti obce Bethesda v severnom Walese.

Koncom devätnásteho storočia išlo o najväčší bridlicový lom na svete. Hlavná jama je takmer 1,6 km dlhá a 370 m hlboká; v dobe najväčšej slávy tu pracovalo viac ako 3 000 zamestnancov. Neskôr boli otvorené väčšie bane v Číne, Španielsku a Spojených štátoch amerických. Penrhyn je dodnes najväčším britským bridlicovým lomom, ale pracuje tu už len okolo dvoch stoviek zamestnancov.

Dejiny
------

Dejiny lomu Penrhyn siahajú do sedemdesiatych rokov osemnásteho storočia, kedy ho založil Richard Pennant, neskoršie barón Penrhynský. Je však pravdepodobné, že sa tu bridlica začala ťažiť už oveľa skôr, ale iba v malom množstve. Spočiatku išlo len o lom pre neďaleké okolie, lebo tu nebola vyvinutá dopravná infraštruktúra; to sa zmenilo až zavedením železnice. Keď bola v roku 1798 vystavaná železnica, začala sa bridlica dovážať do prístavu Port Penrhyn neďaleko Bangoru. V devätnástom storočí sa lom Penrhyn spolu s lomom Dinorwic stal dominantným v celom waleskom bridlicovom priemysle.

Lom Penrhyn bol významným miestom v dejinách britského robotníckeho hnutia, kedy miestni zamestnanci požadovali lepší plat a bezpečnejšie pracovné podmienky. Vôbec prvý tunajší štrajk trval celých jedenásť mesiacov, prebehol v roku 1896. Druhý nastal dňa 22. novembra 1900 a trval tri roky. Išlo o vôbec najdlhší spor v histórii britského priemyslu.

V rokoch 1964 až 2007 lom vlastnila spoločnosť Alfred McAlpine.

Iné projekty
------------

Commons
* Spolupracuj na Commons Commons ponúka multimediálne súbory na tému **Penrhyn Quarry**

Zdroj
-----

*Tento článok je čiastočný alebo úplný preklad článku Břidlicový důl Penrhyn na českej Wikipédii.*


|  |  |
| --- | --- |
| Portal | Portál vedy o Zemi |
**Mordibathor** je death metalová hudobná skupina, ktorá vznikla 1. marca 2002.

Skupina pochádza zo Šale. Zakladajúcimi členmi formácie boli

* spevák Dávid „Zombie" Menyhart
* gitarista Martin „Šimbi" Šimboch
* bubeník Juraj „Georgio" Strapko
* basgitarista Tomáš „Krajo" Krajča

Prierný vek členov bol vtedy 17 rokov. Od začiatku bola vyvíjaná snaha hrať vlastné piesne, nie piesne iných interpretov. Žáner bol tiež už od začiatku vytýčený – death metal.

Po troch odohratých koncertoch postihlo kapelu nešťastie: Speváka Zombieho koncom leta v roku 2002 zrazil alkoholom podguzrážený vodič a Zombie zraneniam na mieste podľahol vo veku 18 rokov. Členovia kapely zvažovali koniec účinkovania, no v októbri 2002 sa rozhodli vďaka láske k hudbe pokračovať ďalej a oslovili, ako jedinú možnú náhradu za Zombieho, jeho priateľku Lenku Andraškovú. Tá úlohu speváčky prijala a zaujala Zombieho miesto za mikrofónom. 

Koncom roka 2003 prišlo nahratie prvého dema, nazvaného *…viem, kde spíš…*. Nebolo nahraté v štúdiu, čo sa odrazilo aj na kvalite zvuku, ale napriek tomu si našlo priaznivcov i kritikov.

Rok 2004 priniesol personálne zmeny: Kapelu opustil basgitarista Krajo a pokračuje v koncertovaní bez neho. Japonské vydavateľstvo, Bloodbath Rec. sa ponúklo pomôcť skupine, pod podmienkou, že nahrajú nové demo v štúdiu.

V roku 2005 kapela na základe starého dema získala sponozora a nahrala CD s názvom *DEMOralization*, ktoré obsahovalo 6 skladieb a ako bonus ďalších 5 zo starého dema. Oficiálne vyšlo začiatkom apríla 2006 v náklade 1200 ks. Odmenou za vyvinutú námahu sú kladné ohlasy zo strany fanúšikov a vydavateľa a v neposlednom rade aj forma prezentácie slovenskej hudobnej scény v zahraničí.

Aktuálna zostava
----------------

* Shimbi – gitara, basgitara, vokály
* Lenka – vokály
* Georgio – bicie

Diskografia
-----------

* 2003 – *… viem, kde spíš…*, LP
* 2006 – *DEMOralization*, LP
**Penne** (tal. *penne*) je extrudovaný druh cestovín valcovitého tvaru, ktorého konce sú šikmo odrezané.

Slovo *penne* je množné číslo talianskeho slova *penna* znamenajúceho „pero" (pero vtáka alebo pero na písanie), ktoré pochádza z latinského slova *penna* (pero vtáka). Tvar cestoviny penne mal v čase vzniku imitovať hrot plniaceho pera.

Pôvod
-----

Penne sú jedny z mála cestovín, u ktorých je známy presný dátum vzniku: V roku 1865 cestovinár zo San Martino d'Albaro (Janov), ktorý sa volal Giovanni Battista Capurro, požiadal o patent na diagonálny rezací stroj. Nový vynález narezával čerstvé cestoviny do tvaru pera bez ich rozdrvenia, a to v premenlivej veľkosti medzi 3 a 5 cm mezze penne (polovičné perá) alebo penne (perá).

Opis a druhy
------------

V Taliansku sa penne vyrábajú v dvoch variantoch – „*penne lisce*" (hladké) a „*penne rigate*" (drážkované). *Pennoni* („periská") sú širšia verzia penne. Je možné sa stretnúť aj s o niečo väčšou verziou s názvom *mostaccioli* (čo v niektorých talianskych nárečiach znamená „fúzočky"), ktorá môže mať takisto hladkú alebo drážkovanú textúru.

Penne sa tradične varia al dente a ich tvar ich robí obzvlášť vhodnými na omáčky, ako napríklad pesto, marinara alebo arrabbiata. Posledne menovaná bol viackrát oslavovaná v talianskych filmoch, najmä vo filme Marca Ferrariho s názvom *La Grande Bouffe* a filme Frederica Felliniho s názvom *Roma*.

Iné projekty
------------

Commons
* Spolupracuj na Commons Commons ponúka multimediálne súbory na tému **Penne (cestovina)**

Pozri aj
--------

* Cestovina

Referencie
----------

1. 1 2   *Penne? In origine erano con lo zafferano* [online]. 28. jún 2017. Dostupné online.
2. ↑   *Mezze Penne Rigate n° 141 Integrali - Pasta De Cecco* [online].. Dostupné online.
3. ↑   *Pasta Shapes* [online]. Thenibble.com. Dostupné online.
4. ↑   *Creamette - Our Products - Mostaccioli Rigati* [online]. Pasta-products-creamette.newworldpasta.com. Dostupné online. Archivované 2012-05-09 z originálu.
5. ↑  GIORGIONI, Livio. *La grande abbuffata : percorsi cinematografici fra trame e ricette*. Cantalupa (Torino) : Effatà. Dostupné online. ISBN 9788874020225. S. 25.

Zdroj
-----

* *Tento článok je čiastočný alebo úplný preklad článku Penne na anglickej Wikipédii.*
Symbol rozcestia O iných významoch výrazu *Klinec* pozri *Klinec (rozlišovacia stránka)*.
Stavebné klince
Klinec môže byť zatlčený kladivom do materálu akým je drevo.
**Klinec** je kovový výrobok na jednoduché a rýchle spájanie súčastí z mäkkého materiálu (dreva, kože, papiera, plastu atď.). Využíva sa pružnosť spájaného materiálu, ktorá udržiava zatlčený klinec v diere.

Klinec sa skladá z drieku (prierezu kruhového, štvorhranného, trojhranného a pod.), ktorý je valcovitý, ihlanovitý alebo hranolovitý. klinec má na jednom konci hrot alebo klin a na druhom hlavu (prírubové rozšírenie). Existujú však aj tupé klince, resp. klince bez hlavy. Niekedy sú klince špirálovito skrútené (do skrutkovice), alebo s vytvorenými zárezmi, hrotmi a pod.

Zásadným rozdielom oproti inému spojovaciemu materiálu je, že klinec sa zatĺka, čiže úderom na rozšírenú časť sa postupne ostrou časťou zabodáva do spájaného materiálu. Na zatĺkanie sa používa kladivo, alebo elektrické resp. pneumatické náradie - klincovačka, spinkovačka, nastreľovačka. Klincové spojenie je nerozoberateľné (ťažko rozoberateľné). Klince sa vyrábajú z ocele, medi, mosadze, hliníka, antikora a pod. Vyrábajú sa z drôtu : kovaním a lisovaním. Používajú sa hlavne v truhlárstve, stavebníctve, nábytkárskom priemysle, podkovárstve (upevnenie podkovy na kopyto), v železničnej doprave - pripevnenie koľajníc, v zdravotníctve na fixáciu kostí a pod.

Symbolika
---------

Severské národy vo viacerých archaických predstavách o vesmíre spájali tento predmet s Polárkou ako vesmírnou osou, okolo ktorej sa otáča nebeská kupola.

V centrálnej Afrike sa našli početné drevené figúrky v tvare ľudskej postavy nastoknuté na klince (klincové fetiše). Podľa afrických povier v takejto figúrke prebýva nadprirodzená bytosť a rituálne zatlčenie klinca jej malo pripomenúť povinnosť ochraňovať a poskytovať pomoc, ako aj odháňať zlé úmysly. Klinec je znakom, že bytosť ukrytá v idole sa skutočne venuje prosiacemu človeku.

V strednej Európe sa na znak prítomnosti alebo návštevy cudzinca tradične pribíjali klince do veľkých stromov alebo do drevených figúrok.

V kresťanskej symbolike klinec pripomína ukrižovaného Ježiša Krista. Symbol klinca používa napr. Arma Christi, nachádza sa v erbe viacerých obcí napr. Drahovce, v paškále je zapichnutých päť klincov, v liturgickom odeve (pálium) sú zapichnuté tri klince a pod. Vo všeobecnosti je klinec kresťanským symbolom martýrstva.

Zlatým klincom sa ukončovali stavby (posledný zatlčený klinec). V prenesenom význame „zlatý klinec" je vyvrcholenie, ukončenie, najdôležitejšia časť činnosti.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **klinec.**
* Spolupracuj na Commons Commons ponúka multimediálne súbory na tému **klinec.**
**FAVI** je internetový vyhľadávač nábytku a dekorácií na Slovensku. Pokrýva segment nábytku, bytových doplnkov, kuchýň, kúpeľní, sanity a záhrad. Okrem Slovenska pôsobí v Česku, Poľsku, Maďarsku, Rumunsku a Chorvátsku. Stojí za ním Jan Zajíc, Radomír Hejl a investičná skupina Pale Fire Capital SE.

Portál navštevujú ľudia, ktorí hľadajú interiérové vybavenie alebo inšpiráciu. FAVI spolupracuje s viac než 400 kamennými obchodmi alebo e-shopmi. Odhadované sprostredkované tržby presahujú 50 miliónov eur. Medzi zaradené obchody patrí napríklad Sconto alebo Bonami. Aktuálne sa na FAVI vďaka agregácii desiatok slovenských e-shopov zobrazuje asi 680 000 produktov, ktoré denne navštívi až 80 000 používateľov.

História
--------

FAVI založili ako startup v roku 2015 v Česku Jan Zajíc a Radomír Hejl. Myšlienka vznikla, keď si obaja zo zakladateľov zariaďovali vlastné bývanie. Na tuzemskom trhu im chýbal portál, na ktorom by sa mohli inšpirovať a zároveň vybrať nábytok a dekorácie online. V roku 2016 získalo FAVI investíciu od skupiny NetBrokers Holding, ktorá má vo svojom portfóliu okrem iného aj český porovnávač poistenia ePojisteni.cz alebo slovenské superpoistenie.sk. V auguste 2017 podiel od NetBrokers Holding prevzala investičná skupina Pale Fire Capital SE. FAVI aktuálne pôsobí v piatich ďalších krajinách Európskej únie: na Slovensko sa dostal v roku 2016, od roku 2017 je aj v Poľsku a v roku 2018 vstúpilo do Rumunska a Maďarska a v roku 2020 expandovalo aj do Chorvátska. Na všetkých týchto trhoch aktuálne registruje desiatky tisíc používateľov denne. Do súčasného globálneho segmentu vyhľadávačov interiérového vybavenia patrí napríklad americký Houzz.

Marketing a ocenenie
--------------------

V roku 2017 sa portál FAVI dostal medzi 10 finalistov v kategórii internetové obchodovanie v súťaži Krištáľová Lupa 2017.

Referencie
----------

1. ↑   *FAVI.sk - Vyhľadávač nábytku a dekorácií* [online]. FAVI.sk, [cit. 2020-09-24]. Dostupné online.
2. ↑  SEDLÁK, Jan. *Vyhledávač nábytku Favi.cz jde do Maďarska a v Česku protočí dvě miliardy* [online]. Lupa.cz, [cit. 2020-09-24]. Dostupné online. (po česky)
3. ↑  BERÁNEK, Jan. *NetBrokers vstupují do dalšího webu. Tentokrát do vyhledávače nábytku* [online]. Lupa.cz, [cit. 2020-09-24]. Dostupné online. (po česky)
4. ↑   *Výsledky - Křišťálová Lupa 2017* [online]. Křišťálová Lupa, [cit. 2020-09-24]. Dostupné online. (po česky)
**Medzigalaktická hmota** alebo **intragalaktická hmota** je plynovo-prachová hmota v priestoroch medzi galaxiami, resp. vnútri kôp galaxií (intrakopový plyn).

Priemerná hustota medzigalaktickej hmoty nemôže byť vyššia ako 10-30 g/cm³, v opačnom prípade by sa musela prejaviť pozorovateľnými efektmi. Jej hustota môže byť vyššia len v izolovaných oblastiach okolo galaxií a kôp galaxií. Za pozorovaný prejav pôsobenia medzigalaktického prachu pokladá Fritz Zwicky znížený počet galaxií pozadia v okolí veľkých kôp galaxií, vysvetľovaný absorpciou svetla mrakmi medzigalaktického prachu v oblasti kôp galaxií.

Novšími meraniami, napríklad okolo galaxie NGC 300, sa zistila hodnota optickej hĺbky medzigalaktického prachu r = 0,09. To, že sa nezistila prítomnosť rádiovej čiary neutrálneho vodíka 21 cm v spektrách ďalekých kvazarov, dokazuje, že medzigalaktický plyn musí byť úplne ionizovaný a že dosahuje teplotu vyše 100 000 K. Z teórie vyplýva, že medzigalaktický plyn nemôže byť rovnomerne rozptýlený v medzigalaktickom priestore, ale musí vytvárať izolované mraky. Jestvovanie izolovaných horúcich mrakov medzigalaktického plynu (s teplotou až 108 K) sa potvrdzuje pozorovaniami zdrojov röntgenového žiarenia vo viacerých kopách galaxií, napríklad v kopách Virgo, Perseus a Coma. Prejavom prítomnosti mrakov medzigalaktickej hmoty môžu byť aj niektoré absorpčné čiary v spektrách kvazarov. Formou medzigalaktickej hmoty sú aj pozorované útvary v interagujúcich galaxiách, Magellanov prúd, rýchle mraky. Celková hmotnosť medzigalaktického plynu v kopách galaxií podľa röntgenových pozorovaní môže dosahovať až 1013 Mסּ, čo je asi 1 % celkovej hmotnosti bohatých kôp. Doterajšími pozorovaniami medzigalaktickej hmoty sa zrejme nedá vysvetliť problém skrytej hmoty (viriálový paradox), hoci podľa J. H. Oorta by medzigalaktická hmota mohla tvoriť podstatnú časť látky v celej pozorovanej oblasti vesmíru.


|  |  |
| --- | --- |
|  | Astronomický portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
**Hlboký jarok** je potok na hornom Liptove, v severovýchodnej časti okresu Liptovský Mikuláš. Je to pravostranný prítok Hybice, meria 3,2 km a je tokom IV. rádu.

Prameň
------

Tečie v Liptovskej kotline, v geomorfologickej časti Hybianska pahorkatina, kde pramení v lokalite Sihly v nadmorskej výške približne 935 m n. m.

Opis toku
---------

Na hornom toku tečie smerom na juhojuhozápad prevažne zalesneným územím, na dolnom toku sa najprv stáča smerom na juh, preteká odlesneným územím a vodný tok sa viacnásobne vlní. Z pravej strany ešte priberá prítok (2,1 km) z južného okraja lokality Sihly, stáča sa na JJV a severovýchodne od obce Hybe ústi v nadmorskej výške cca 769 m n. m. do Hybice.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-08-21]. Dostupné online.
2. ↑   *Mapový portál HIKING.SK* [online]. Denník N, [cit. 2022-08-21]. Dostupné online.

  


| * z
* d
* u
Vodné toky v povodí Hybice |
| --- |
| *Hybica* → *Váh* → *Dunaj* |
| 
* Brtáňov potok
* Hlboký jarok
* **Hybica**
* Jariabkov potok
* Mrlianov potok
* Pasienkový potok
* Rakovský potok

 |
**Klinovka žltonohá** (*Gomphus flavipes*) je druh vážky z podradu šidlá.

Rozšírenie
----------

Je to eurosibírsky druh. Na území Slovenska sa vyskytuje zriedkavo, hlavne na juhu územia pri veľkých riekach. Na území Česka sa vyskytuje zriedkavo miestami, častejšie býva na Morave. Na území Slovenska aj Česka je chránená zákonom.

Opis
----

Jej telo je výrazne žlto sfarbené s čiernymi úzkymi pruhmi na hrudi. Oči sa na temene nedotýkajú (poznávací znak klinoviek). Krídla sú číre. Nohy majú prevládajúcu žltú farbu s pozdĺžnymi čiernymi pruhmi a čiernymi chodidlami. Zvrchu je zadoček čierny s pozdĺžnym žltým pruhom uprostred. Zadoček je u samčekov na posledných článkoch rozšírený.

Spôsob života
-------------

Nymfy (larvy) sa liahnu z vajíčka po niekoľkých týždňoch. Vajíčko niekedy môže aj prezimovať, väčšinou ale prezimuje nymfa. Nymfy žijú v prúdiacej vode (reobiont) na bahnitých/piesočnatých dnách čistých veľkých vodných tokov. Tu sa živia malým vodným hmyzom. Nymfa sa vyvíja 2 až 4 roky. Dospelé jedince sa liahnu od mája do júla. Lietajú až do konca septembra. 
Dospelé klinovky sa väčšinou zdržujú v blízkosti vodných tokov. Samičky nemajú kladielko, preto znáša vajíčka počas letu nad vodnou hladinou. Vajíčka sú potom nesené prúdom ďalej a neskôr sa uchytia na dne.

Referencie
----------

1. 1 2   *Gomphus flavipes* [online]. vazky.sk, [cit. 2012-10-18]. Dostupné online.
2. ↑  DOLNÝ, Aleš. *I.F.32, Metodika monitoringu evropsky významného druhu Gomphus flavipes (Charpentier, 1825) – klínatka žlutonohá*. [s.l.] : Katedra biologie a ekologie, Přírodovědecká fakulta Ostravské univerzity, 2005. S. 4.
3. ↑  ČR, Vyhláška č. 175/2006 Sb.
4. ↑  SR, Vyhláška č. 24/2003 Z. z.
5. 1 2   DOLNÝ, Aleš. *I.F.32, Metodika monitoringu evropsky významného druhu Gomphus flavipes (Charpentier, 1825) – klínatka žlutonohá*. [s.l.] : Katedra biologie a ekologie, Přírodovědecká fakulta Ostravské univerzity, 2005. S. 6.
6. ↑   OBENBERGER, Jan. *Entomologie IV*. 1. vyd. Praha : Československá akademie věd, 1958. S. 279.

Iné projekty
------------

Commons
* Spolupracuj na Commons Commons ponúka multimediálne súbory na tému **Klinovka žltonohá**

Zdroj
-----

*Tento článok je čiastočný alebo úplný preklad článku Klínatka žlutonohá na českej Wikipédii.*
**Xandria** je hudobná skupina založená a pôsobiaca najmä v Nemecku. Kombinovanie gotického metalu s prvkami symfonického a doom metalu a v mnohých prípadoch i rocku znemožňuje zaradenie skupiny do jedného samostatného štýlu.

História skupiny
----------------

Kariéra Xandrie by sa dala rozdeliť do dvoch samostatných období, pričom prvým je samotné založenie skupiny v roku 1994 v nemeckom meste Bielefeld. Zaslúžili sa oň Marco Heubaum a Niki Weltz, ktorí medzi seba pribrali ešte niekoľko hudobníkov. Ich vzormi boli vtedy skupiny ako Tiamat alebo Paradise Lost. „Táto" Xandria však dlho nevydržala – rozpadla sa v roku 1997 pre hudobné rozdiely.

V roku 1999 však došlo k „oživeniu" skupiny Marcom Heubaumom, ktorému sa do tohto projektu podarilo získať nových ľudí. Skupina začala tým, že uverejnila na internete niekoľko svojich piesní na voľné stiahnutie.

To, že na poli rôznych MP3 portálov dosiahli úspech, vyústilo až do vydania debutového albumu v máji 2003. Niesol názov *Kill the Sun* a v nemeckých albumových rebríčkoch dosiahol 98. miesto. Nasledujúca nahrávka *Ravenheart* bola podstatne úspešnejšia – dokázala sa v tom istom rebríčku udržať sedem týždňov a dosiahla 36. priečku.

Rok 2005 znamenal pre skupinu vydanie tretieho albumu nazvaného *India*, ktorý sa vyšplhal na 30. miesto.

25. mája 2007 vydala Xandria ďalší album nazvaný *Salomé - The Seventh Veil*, ktorý obsahoval dvanásť piesní. Na jednej z nich sa podieľal aj Mika Tauriainen, člen skupiny Entwine.

30. apríla 2008 došlo k zmene na poste speváčky skupiny - Lisa Middelhauve Xandriu opustila zo súkromných dôvodov. Meno novej speváčky bolo oficiálne oznámené 8. februára 2009 - išlo Kerstin Bischof, známu aj pod umeleckým menom Lakonia.

Zostava
-------

* Marco Heubaum – gitara, klávesy (1994-)
* Nils Middelhauve – basová gitara (2004-)
* Gerit Lamm – bicie (2000-)
* Philip Restemeier – gitara (2001-)
* Aeva Maurelle - spev (2017-)

### Bývalí členovia

* Lisa Middelhauve-Schaphaus – spev, klavír (2000-2008)
* Andreas Litschel – klávesy (1996 - 1997)
* Holger Vester – basová gitara (1997)
* Manuel Vinke – gitara (1996 - 1997)
* Nicole Tobien – spev (1997)
* Jens Becker – gitara (1999 - 2000)
* Andreas Maske – gitara (2000 - 2001)
* Roland Krueger – basová gitara (1999 - 2004)
* Niki Weltz – bicie (do 1997)
* Kerstin Bischof – spev (2009 - 2010)
* Manuela Kraller - spev (2010 - 2013)
* Dianne van Giersbergen - spev (2013 - 2017)

Diskografia
-----------

### Albumy

* *Kill the Sun* (2003)
* *Ravenheart* (2004)
* *India* (2005)
* *Salomé - The Seventh Veil* (2007)
* *Now & Forever - Best of Xandria* (2008)
* "Fire & Ashes (2015)

### Single

* *Eversleeping* (2004)
* *Save My Life* (2007)

### Demá

* *Demo* (1997)
* *Kill the Sun (Demo)* (2000)

### Promo CD

* *Kill the Sun (Promo)* (2003)
* *Ravenheart (Promo)* (2004)
* *In Love With the Darkness (Promo)* (2005)
* *Sisters of the Light* (2007) (ako Xandria vs. Jesus on Extasy)

Externé odkazy
--------------

* Oficiálna stránka skupiny
**Klingerka** je projekt obytno-administratívneho komplexu developera J&T REAL ESTATE, a. s. ktorý sa nachádza neďaleko ulíc Košická a Prístavná, na východnom okraji rozsiahlej oblasti investičnej výstavby neďaleko centra Bratislavy.

Pozostáva z dvoch budov, jednej 115 metrov vysokej veže s 35 podlažiami a nižšej, 11 podlažnej časti. Ponúka takmer 400 bytov a približne 10 000 m² administratívnej plochy vysokého štandardu s certifikátom BREEAM Excellent. Realizácia prebehla v jednej etape a byty a kancelárie sú prepojené parkovacím domom. Ten poskytuje obyvateľom, užívateľom a aj návštevníkom viac ako 600 parkovacích miest, verejný park s ihriskom a športoviská.

Miesto, kde stojí Klingerka, má svoju bohatú históriu. Kedysi tu stála textilná továreň na spracovanie juty „Klingerka", ktorú založil v rokoch 1888 - 1889 Henrich Klinger. Vyrábali sa v nej tapety, koženky, voskové plátno, vrecia a pod. Fabrika zamestnávala až 1 000 robotníkov, pre ktorých sa v blízkosti vybudovala obytná štvrť zvaná „Klingerova kolónia".

Externé odkazy
--------------

* Klingerka

Súradnice: 48°08′36″S 17°07′56″V﻿ / ﻿48,143374°S 17,132277°V﻿ / 48.143374; 17.132277
**Superzliatina** (z angl. superalloy) je pojem používaný pre zliatiny s vlastnosťami, ktoré vo všeobecnosti kombinujú vysokú pevnosť a dobrú koróznu odolnosť za teplôt nad hranicou použitia martenzitických ocelí, t.j. nad 650 °C. Tieto žiarupevné zliatiny sa používajú predovšetkým na súčiastky plynových a parných turbín (lopatky, disky, rotory, atď.). Pod týmto termínom sa rozumejú predovšetkým niklové žiarupevné zliatiny spevnené precipitáciou intermetalickej fázy Ni3Al (existujú však aj molybdénové, kobaltové a iné zliatiny, ktoré sa označuju týmto pojmom). Ak nebude uvedené inak článok sa týka práve niklových superzliatin.

Legovanie
---------

L12 mriežka
Niklové superzliatiny sú veľmi komplexne legované (základným prvkom je samozrejme nikel). Počet legujúcich prvkov je mnohokrát vyšší ako desať. Legovanie musí zabezpečiť predovšetkým odolnosť voči creepu, koróznu odolnosť za vyšších teplôt a často aj veľmi vysokú odolnosť voči únave. Ako bolo uvedené ide o zliatinu spevnenú precipitáciou Ni3Al z čoho vyplýva nutnosť legovania hliníkom (2 - 4 %). Fáza Ni3Al ma štruktúru L12 Jej nákres je na obrázku.

Je to štruktúra podobná FCC za ktorú sa často mylne vydáva avšak atómy v rohoch elementárnej mriežky a v strede stien sú rozdielne. L12 sa nedá odvodiť pridelením bázy kubickej plošne centrovanej Bravaisovej mriežke. Táto štruktúra sa dá odvodiť iba od primitívnej kubickej Bravaisovej mriežky (pridelením príslušnej bázy Al 0,0,0 - Ni 1/2,1/2,0 + 1/2,0,1/2 + 0,1/2,1/2).
Nie je však správne túto štruktúru poznačovať ani za FCC ani za primitívnu kubickú mriežku (Toto nedorozumenie pramení zo zamieňania si pojmu Bravaisova mriežka a štruktúrna mriežka. Štruktúrna mriežka je priradenie bázy atómov Bravaisovej mriežke).

Ďalším veľmi dôležitým prvkom, ktorý sa pridáva do niklových superzliatin je chróm (13 - 18%). Úlohou chrómu je zabezpečiť dobru koróznu odolnosť. V malých množstvách sa pridáva uhlík (do 0,08 %), ktorý ma zabezpečiť odolnosť voči creepovej deformácii spôsobenej poklzom hraníc zŕn. Uhlík tvorí karbidy s ďalšími legujúcimi prvkami ako niób a titán. Ďalej sa pridávajú prvky brzdiace difúzne procesy v niklovej matrici. Ide napríklad o molybdén ale aj o dosť nezvyklé prvky ako tantal, hafnium atď.


|  |  |
| --- | --- |
| Portal | Chemický portál |
**Hlboký potok** je potok na hornom Liptove, vo východnej časti okresu Liptovský Mikuláš. Je to pravostranný prítok Váhu, meria 4 km a je tokom III. rádu.

Prameň
------

Tečie vo východnej časti Liptovskej kotliny, v geomorfologickej časti Hybianska pahorkatina, pramení severoseverozápadne od obce Hybe v lokalite Vyšné Brezie, v nadmorskej výške približne 770 m n. m.

Opis toku
---------

Od prameňa tečie juhozápadným smerom, podteká diaľnicu D1 a preteká lokalitou Belinec. Následne priberá pravostranný prítok (685,4 m n. m.) z oblasti Pod hájom a pokračuje juhojuhozápadným smerom. Napokon sa esovito stáča, k ústiu tečie severojužným smerom a v blízkosti motorestu Liptovská koliba podteká cestu I. triedy č. 18. Východne od mesta Liptovský Hrádok, medzi osadami Hlboké a Maša, ústi v nadmorskej výške cca 658 m n. m. do Váhu.

  


| * z
* d
* u
Vodné toky v povodí Váhu (od sútoku Bieleho a Čierneho Váhu po vtok do Liptovskej Mary) |
| --- |
| 
* **Belá**
* **Biely Váh**
* **Boca**
* Brostová
* Brôdok
* **Čierny Váh**
* **Demänovka**
* Hlboký potok
* **Hybica**
* Iľanovianka
* Jamníček
* Lažtek
* Nicovianka
* Okoličnianka
* Ploštínka
* Porúbsky potok
* **Smrečianka**
* Stošianka
* **Štiavnica**
* **Trnovec**
* Žadovica

 |
Kryštof Michal na Majálese 2008
**Support Lesbiens** je česká hudobná skupina. Vznikla v roku 1992. Dostala se do semifinále súťaže *Marlboro Rock-in* a získala zmluvu so Sony Music. Skupina sa rozpadla v roku 1996, ale o štyri roky neskôr sa zase zišla. 

V roku 2001 vyšiel album *Regeneration?*, ktorý znamenal prielom v obľube u poslucháčov. Singel *Bet my soul* začali hrať rozhlasové stanice v najvyšších frekvenciách. Na jeho úspech nadviazal album *Tune Da Radio*, ktorý skupinu definitívne zaradil medzi najpopulárnejšie hudobné telesá v Česku. 

V marci 2003 získala dve hlavné ocenenia Anděl od Českej hudobnej akadémie: za najlepší album roku 2002 a kapelu roku 2002.

Koncom roku 2004 se vďaka singlu *Cliché* stala prvou českou anglicky spievajúcou hudobnou skupinou, ktorej singel sa umiestnil na prvom mieste oficiálnej rozhlasovej hitparády IFPI.

Videoklip k piesni *Cliché*, v ktorom vystupujú napríklad i herci Jan Budař, Josef Vinklář, bodoval a neskôr vyhral hitparádu *World Chart Expres* na televíznej hudobnej stanici MTV a zároveň sa stali *Artist Of The Week*.

V októbri 2005 vyšla reedícia dvoch najstarších albumov - *So What?* a *Medicine Man*. Radové CD vydala skupina 25. septembra 2006 pod názvom *Euphony and Other Adventures*. V roku 2007 vydali album *GREATEST HITS 1993 - 2007*, ktorý obsahuje ich najúspešnejšie piesne. V roku 2008 vyšiel štúdiový album *Lick It* s jedenástimi novými skladbami, dvanástou bonusovou je remix staršieho hitu *Sweet Little Something*.

Členovia
--------

* Kryštof Michal (spev)
* Hynek Toman (gitara)
* René Rypar (gitara)
* Jan Daliba (basgitara)
* Zbyněk Raušer (bicie)

Diskografia
-----------

* *So, What?* (1993)
* *Medicine Man* (1994)
* *Regeneration?* (2001)
* *Tune Da Radio* (2002)
* *Midlife* (2004)
* *Euphony and Other Adventures* (2006)
* *Greatest Hits 1993 - 2007* (2007)
* *Lick It* (2008)
* *Soft Collection* (2009)
* *Homobot* (2011)

Externé odkazy
--------------

* Oficiálne stránky skupiny
**Hlboký potok** je potok na Horehroní, na území okresu Brezno. Je to pravostranný prítok Hrona s dĺžkou 5,9 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na južnom svahu Kolesárovej (1 508,0 m n. m.) v nadmorskej výške okolo 1 270 m n. m. Tečie viac-menej severojužným smerom, zľava priberá prítok (945,5 m n. m.) z juhovýchodného svahu Kolesárovej a ďalej tiež pravostranný prítok z Belušovej doliny. Vteká do Horehronského podolia, do podcelku Heľpianske podolie, na krátkom úseku tečie juhojuhozápadným smerom a po pribratí krátkeho pravostranného prítoku tečie znovu na juh. Zľava ešte priberá 3,1 km dlhý prítok a východne od obce Závadka nad Hronom ústi v nadmorskej výške cca 618 m n. m. do Hrona.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-09-10]. Dostupné online.
2. ↑   *Mapový portál HIKING.SK* [online]. Denník N, [cit. 2022-09-10]. Dostupné online.

  


| * z
* d
* u
Vodné toky v povodí Hrona (od prameňa po Hronec) |
| --- |
| 
* Bartková
* Brezinka
* Čeremka
* Dudlavá
* Dudlavka
* Handulín
* Havraník (prítok Hrona, Šumiac)
* Havraník (prítok Hrona, Vaľkovňa)
* Heľpiansky potok
* Hlboký potok
* Hnilec
* Homoľa
* Hronček
* **Hronec**
* Hučanské
* Kopanický potok
* Kováčovský potok
* Krivuľa
* Krivý potok
* Nehovo
* Oravcová
* Postaľ
* **Rácov**
* Skalnistý potok
* Skalný potok
* Stračaník
* Strundžanícky potok
* Sviniarka
* Šumiacky potok
* Trsteník
* Úplazový potok
* Zubrovica
* Ždiarny potok
* Župkov

 |
| 
Súvisiaca šablóna
Vodné toky v povodí Hrona (2. časť)
 |